หุ้นสหรัฐปิดในแดนลบ
ดัชนีหุ้นดาวโจนส์  ปิดที่ 11,780.87 จุด ลดลง 389.31 จุด ด้านแนสแดค  ปิดที่ 2,621.65 จุด ลดลง 105.84 จุด
30 ต.ค. 2565

ดัชนีหุ้นดาวโจนส์  ปิดที่ 11,780.87 จุด ลดลง 389.31 จุด ด้านแนสแดค  ปิดที่ 2,621.65 จุด ลดลง 105.84 จุด
การเจรจาแบ่งสรรอำนาจในกรีซยังไม่ได้บทสรุปอย่างผิดความคาดหมาย ก่อความตื่นตระหนกฉุดตลาดหุ้นสหรัฐฯดิ่งลงเหวจากความกังวลต่อวิกฤตหนี้สินยุโรป แถมข้อวิตกนี้ยังถูกซ้ำเติมจากสถานการณ์ทางการเมืองอันวุ่นวายของอิตาลีแม้มีคำสัญญาลุกจากเก้าอี้ของนายกรัฐมนตรีซิลวิโอ แบร์ลุสโคนี
ดัชนีหุ้นดาวโจนส์ ลดลง 389.31 จุด (3.20 เปอร์เซ็นต์) ปิดที่ 11,780.87 แนสแดค ลดลง 105.84 จุด (3.88 เปอร์เซ็นต์) ปิดที่ 2,621.65 เอสแอนด์พี ลดลง 46.82 จุด (3.67 เปอร์เซ็นต์) ปิดที่ 1,229.10
ขณะที่ราคาน้ำมันวานนี้ ก็ปิดลบอย่างแรง ตามหลังการเทขายอย่างหนักหน่วงในตลาดหุ้นสหรัฐฯ ท่ามกลางความกังวลต่อวิกฤตหนี้ท่วมหัวของยุโรปตามหลังความยุ่งเหยิงทางการเมืองในกรีซและอิตาลี
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 1.06 ดอลลาร์ ปิดที่ 95.74 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.69 ดอลลาร์ ปิดที่ 112.31 ดอลลาร์ต่อบาร์เรล